
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/23-003/551
URBROJ: 251-13-11-16/003-23-3
Zagreb, 16. ožujka 2023.
Z A P I S N I K

sa 24. sjednice Vijeća Mjesnog odbora „Dr. Ante Starčević“, održane 16. ožujka 2023. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek
Andrea Gostl
Nenazočni članovi Vijeća: Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 6 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju Zapisnika sa 23. sjednice. Vijeće JEDNOGLASNO prihvaća Zapisnik sa 23. sjednice. 

Predsjednik predlaže: 
D n e v n i   r e d

     1. Prijedlog zaključka o postavljanju zaštitnih elemenata – klamerica na lokaciji Voltino 7 i Voltino 9-12 
     2. Prijedlog zaključka o povremenom korištenju prostora
     3. Aktualna problematika 
     4. Pitanja, prijedlozi i obavijesti
     
koji je JEDNOGLASNO prihvaćen

Ad. 1. Prijedlog zaključka o postavljanju zaštitnih elemenata – klamerica na lokaciji Voltino 7 i Voltino 
           9-12
            
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

Z A K LJ U Č A K
(u privitku zapisnika)

Ad. 2. Prijedlog zaključaka o povremenom korištenju prostora

Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

	 Z A K LJ U Č K E
 (u privitku zapisnika)

Ad. 3. Aktualna problematika
           
Predsjednik upoznaje članove Vijeća sa sadržajima mailova, zahtjeva i upita građana, pristiglih u proteklih mjesec dana, kako slijedi:
Predsjednik informira o primljenom izvješću projekta 'Demokratske inovacije' pa je dogovoreno da svima dostavi isto na mail kako bi se informirali.
Predsjednik upoznaje članove vijeća sa pristiglom anketom Grada Zagreba, a vezano za izradu Strategije zelene urbane obnove Grada Zagreba pa poziva vijećnike da se odazovu anketi koju će dostaviti na mail.
Informira o održavanju radionice „Razvoj turističke ponude u gradskim četvrtima“, ali to je bilo prije dva dana, pa ćemo dobiti mailom da vidimo o čemu se radilo
Predsjednik informira članove Vijeća o inicijativi objedinjavanja mjesnih odbora na teritoriju gradskih četvrti. Otvara se rasprava i zaključeno je da se naš MO ima o tome mišljenje, no isto tako je stava da rješenje toga nije u domeni MO.
Slijede zahtjevi upućeni od strane stanovnika Voltinog, uglavnom na već poznate teme:
· Ponovno se traži produljenje nogostupa pokraj istočne ograde školskog igrališta kako bi se zaštitilo djecu i omogućilo im siguran put – problematika već više puta naglašavana, pa se stoga traži: izrada projektne dokumentacije za produžetak nogostupa sa istočne strane školske ograde, kao i za površinu iz južne školske ograde s namjenom uređenih parkirnih mjesta. 
· Ponovno se traži postavljanje horizontalnih znakova na kolniku za zabranu parkiranja ispred ulaza u zgrade Hanamanova 20-30 (6 ulaza)
· Traži se i postavljanje klamerica u cijelosti na livadi ispred Hanamanova 20-30 te zapuna šljunkom između kolnika i klamerica jer su već sada nastale rupe od parkiranja.
· Predlaže se, što Vijeće podržava, postavljanje zaštitnih stupića ispred i preko puta trgovine na uglu Šibenske i Hanamanove – radi parkiranih automobila na samim uglovima do kolnika, nepreglednost je velika i nesigurnost potpuna prilikom izlaska iz Šibenske na Hanamanovu, a otežano je i mimoilaženje vozila (cesta su dvosmjerne)
· Isto kao i u Hanamanovoj 20-30, predlaže se zaštitni koridor gdje bi se označila zabrana parkiranja sa sjeverne strane zgrade Voltino 34 postavljanjem znaka zabrane parkiranja ili iscrtavanjem žute cik-cak zone sa obje strane ulice i zbog preglednosti i zbog mimoilaženja jer je ovdje promet dvosmjeran.
Članovi vijeća se slažu sa većinom prijedloga i ovisno o mogućnosti, pokrenut će se zahtjevi prema nadležnim službama Grada.

Ad 4. Pitanja, prijedlozi i obavijesti

Predsjednik podsjeća da je na prošloj sjednici postavljen upit za zatvoreno parkiralište južno od Ulice M. Baštijana, koji koriste djelatnici „Končar-a“, te je mišljenja da treba ispitati mogućnost izgradnje podzemno-nadzemne garaže na navedenoj ulici.
Budući da više nije bilo pitanja, prijedloga i obavijesti, predsjednik zaključuje sjednicu.



Sjednica je završila u 19,45 sati.                                                                             PREDSJEDNIK VIJEĆA
                                                                                                                                  MJESNOG ODBORA
        ZABILJEŽILA                                                                                             „DR. ANTE STARČEVIĆ“

